TECHNINĖ SPECIFIKACIJA

BENDRI REIKALAVIMAI PERKAMAI ĮRANGAI

1.  Pirkimą finansuoja Europos Sąjunga – „NextGenerationEU“ pagal Ekonomikos gaivinimo ir atsparumo didinimo planą „Naujos kartos Lietuva“.
1. Perkama Tolimojo nuotolio infraraudonųjų spindulių ir vaizdo kamerų sistema (7 komplektai) (toliau – Įranga).
1. Tolimojo nuotolio infraraudonųjų spindulių ir vaizdo kamerų sistema leidžia rinkti ir realiuoju laiku apdoroti dirbtinio intelekto algoritmais vaizdus gaunamus iš tolimojo nuotolio infraraudonųjų spindulių kameros ir iš matomo spektro vaizdo kameros. Sistema leidžia tirti dirbtinio intelekto algoritmų efektyvumą sprendžiant eismo saugumui aktualius klausimus, o taip pat universaliai gali būti naudojama ir kitose taikomosiose srityse.
1. Tiekėjo pristatoma Įranga turi būti gamykliškai nauja „brand new“, gamykliškai atnaujinti „renew“/„refurbished“ komponentai neleistini. Įranga turi atitikti šioje Techninėje specifikacijoje nustatytus minimalius / būtinus reikalavimus (Reikalaujamos techninės charakteristikos/parametrai ir kiti reikalavimai).
1. Įrangos pristatymo vieta – Plytinės g. 25, Vilnius, LT-10105, Lietuva;
1. Pristatymo terminai – ne vėliau kaip 3 mėnesius nuo pirkimo sutarties sudarymo dienos.
1. Tiekėjas savo lėšomis, transportu ir jėgomis turi pristatyti Įrangą, sumontuoti, patikrinti Įrangos funkcionalumą.
1. Įrangai (įskaitant jos sudėtines/komplektuojamas dalis/ montavimo paslaugas) turi būti suteikiama garantija ne trumpesniam kaip 24 mėnesių terminui arba sumuojant su terminu nurodytu tiekėjo pasiūlyme nuo perdavimo-priėmimo akto pasirašymo dienos.
1. Tiekėjas turi apmokyti tris perkančiosios organizacijos darbuotojus dirbti su Įranga darbo vietoje. 
1. Kartu su Įranga turi būti pateikiama naudojimosi instrukcija (Lietuvių arba anglų kalba) bei kita prašoma dokumentacija.
1. Įranga turi turėti CE ženklinimą ir tai patvirtinantį CE sertifikatą /-us, išskyrus programinę įrangą, kuriai šis reikalavimas netaikomas. Kartu su įranga pateikiamas CE sertifikatas ir (ar) gamintojo CE atitikties deklaracija ar kiti lygiaverčiai įrodymai.
1. Įranga turi atitikti efektyvumo, ilgaamžiškumo reikalavimus pagal Direktyvą 2009/125/ES ir Direktyvą 2011/65/EU. Tiekėjas turi pateikti tai pagrindžiančius dokumentus (ES atitikties deklaraciją (EU Declaration of Conformity), parengtą gamintojo (arba jo įgalioto atstovo ES).
1. Vykdomas žaliasis pirkimas. Vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ nuostatomis (toliau – Aprašas):
13.1. Vadovaujantis Aprašo 4.4.4.1 ”prekei <...>tiekti <...> sunaudojama mažiau gamtos išteklių<...>“, kadangi sutarties vykdymo metu Tiekėjas Įrangą privalo atvežti perkančiajai organizacijai ne kelių eismo piko valandomis, pirmadieniais − ketvirtadieniais nuo 10:00 iki 15:00 val., penktadieniais ir švenčių dienų išvakarėse nuo 10:00 iki 14:00 val. ir trumpiausiais galimais maršrutais. Atitiktį įrodančių dokumentų pateikti nereikia, tačiau sutarties vykdymo metu  už prekių priėmimą atsakingas perkančiosios organizacijos atstovas, priimdamas prekes fiziškai įsitikina, ar tiekėjas prekes pristatė ne kelių eismo piko valandomis ir turi teisę pareikalauti trumpiausio galimo maršruto pasirinkimą įrodančių dokumentų;
13.2. Vadovaujantis Aprašo 4.4.4.4 papunkčiu „prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“ tiekėjas privalo užtikrinti galimybę įsigyti siūlomos Įrangos originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus  nuo prekės garantinio laikotarpio pabaigos, išskyrus atvejus, kai siūlomos prekės originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai (būtinas tiekėjo ir /arba gamintojo atitinkamas patvirtinimas). Kartu su pasiūlymu pateikiama gamintojo ir (ar) tiekėjo deklaracija ir (ar) kiti lygiaverčiai dokumentai, patvirtinantys atitiktį šiam reikalavimui.

1. Tiekėjas kartu su pasiūlymu turi pateikti siūlomos Įrangos gamintojo parengtus katalogus (.pdf formatu) lietuvių arba anglų kalbomis arba pateikti nuorodą į įrangos aprašymą gamintojo svetainėje į konkretų įrenginį (jo tikslų kodą ir (ar) modelį) su jo parametrais. Jei gamintojo kataloge ar internetinėje svetainėje neišsamiai atsispindi siūlomos Įrangos atitikimas techninės specifikacijos reikalavimams tiekėjas gali pateikti siūlomos Įrangos išsamius techninių charakteristikų aprašymus. Anglų kalba pateiktose techninių charakteristikų aprašymuose tiekėjas turi grafiškai nurodyti (t. y. pastebimai pažymėti – spalvotai markiruoti ir (ar) nurodyti rodyklėmis, ir (ar) pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, reikalinga įrašyti, kurį techninių reikalavimų punktą jos atitinka.

	Šiose specifikacijose pateiktos nuorodos į standartus/technologijas/prekės ženklus yra tik rekomendacinio pobūdžio, todėl standartai/technologijos/prekės ženklai gali būti pakeisti lygiaverčiais. Jeigu techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs/būtini reikalavimai. Tiekėjai gali siūlyti geresnių charakteristikų pirkimo objektą.



1 lentelė. Reikalavimai įrangos techniniams parametrams
	Eil.
Nr.
	Reikalaujamos techninės charakteristikos/ parametrai ir kiti reikalavimai
	Tiekėjo siūlomos įrangos techninės charakteristikos
(tiekėjas turi nurodyti tikslius dydžius, medžiagas, išmatavimus ir pan. – t. y. nepaliekant žodžių „ne mažiau“, ne daugiau“, „ne siauresnis“, „ne platesnis“ arba lygiavertis“ ,,+/-„ ar pan.)

	1.
	Tolimojo nuotolio infraraudonųjų spindulių ir vaizdo kamerų sistema (Long-range infrared and video camera system) – 7 komplektai
	Gamintojas (nurodyti): .................
Modelis (nurodyti, jeigu yra): .........................
Kodas (nurodyti, jeigu yra): .........................

	2.
	Aparatinė įranga

	2.1.
	Specializuotas įterptinis (embedded) AI skaičiavimo modulis, skirtas transporto priemonėms arba lygiavertis. 2. GPU spartintuvas neuroninių tinklų išvedimui (inference) realiuoju laiku. 3. Palaikomos technologijos: CUDA, TensorRT ir Triton Inference Server arba lygiavertės. 4. Rekomenduojama platforma: NVIDIA Jetson Thor arba techninėmis charakteristikomis lygiavertis. 5. Veikimo temperatūra: ne siauresnė kaip 0 °C – +50 °C. 6. Atitinka automobilinės klasės vibracijos ir smūgių reikalavimus pagal LST EN 60068-2-6 arba lygiavertį standartą.
	

	2.2.
	Ekranas:
1. Įstrižainė: 10–12 colių. 
2. Tipas: jutiklinis (capacitive touchscreen). 
3. Raiška: ne mažesnė kaip 1920 × 1080 px (Full HD). 
4. Ryškumas: ne mažesnis kaip 400 cd/m². 
5. Skirtas vizualizacijai ir vartotojo sąsajai transporto priemonėje.
	

	2.3.
	Montavimo sistema:
1. Reguliuojami laikikliai kamerai montuoti ant priekinio stiklo arba stogo. 
2. Reguliuojami laikikliai skaičiavimo moduliui montuoti transporto priemonėje. 
3. Medžiaga: metalinė arba aukštos kokybės polimero konstrukcija, atspari vibracijai. 
4. Nesugadina transporto priemonės interjero (naudojamos nedestruktyvios tvirtinimo priemonės).
	

	2.4.
	Įvesties įrenginiai:
1. Kompaktiška belaidė arba laidinė klaviatūra (ne didesnė kaip 320 × 120 mm). 
2. Jutiklinis pelės įrenginys (touch mouse) arba lygiavertis kompaktiškas manipuliatorius.
	

	2.5.
	Maitinimo šaltinis:
1. Automobilinės klasės DC-DC keitiklis. 
2. Įėjimo įtampos diapazonas: 12–24 V DC (transporto priemonės bortinis tinklas). 
3. Apsauga nuo įtampos šuolių, atvirkštinės poliškumo ir trumpojo jungimo. 
4. Atitinka LST EN 60950-1 arba LST EN 62368-1 arba lygiavertį saugos standartą.
	

	2.6.
	CAN magistralės sąsaja:
1. USB į OBD-II CAN adapteris arba lygiavertė sąsaja. 
2. Palaikomi protokolai: VAG, ISO-TP (ISO 15765-2) ir UDS (ISO 14229) arba lygiaverčiai.
 3. Nuskaitomi parametrai (ne mažiau kaip): transporto priemonės greitis, stabdžių padėtis, akseleratoriaus padėtis, vairo sukimosi kampas, variklio apsisukimų skaičius (rpm). 
4. Suderinamas su Python-can biblioteka arba lygiaverčiu įrankiu.
	

	2.7.
	Stogo kamerų rinkinys (daugiaspektrinė sistema):
1. RGB kamera: raiška ne mažesnė kaip 1920 × 1080 px, kadrų dažnis ne mažesnis kaip 30 fps, objektyvo matymo laukas (FoV) ne siauresnis kaip 90°. 
2. LWIR termovizinė kamera: bangų diapazonas 8–14 µm, raiška ne mažesnė kaip 320 × 240 px, kadrų dažnis ne mažesnis kaip 25 fps, NETD ≤ 50 mK. 
3. Kamerų sinchronizacija: aparatinė arba programinė, užtikrinanti kadrų laiko žymų (timestamp) nuokrypį ≤ 10 ms. 
4. Kalibracija: pateikiami kalibracijos parametrai (intrinsic + extrinsic) arba kalibracijos procedūros instrukcija. 
5. Paskirtis: pėsčiųjų aptikimas, objektų aptikimas dieną ir naktį.
	

	2.8.
	Laidai ir korpusas:
1. Atsparus smūgiams transportavimo ir montavimo dėklas (pvz., IP54 arba aukštesnė apsaugos klasė pagal LST EN 60529 arba lygiavertį standartą). 
2. Automobilinės klasės jungtys ir kabeliai (atsparios vibracijai, temperatūros svyravimams). 
3. Kabelių ilgiai tinkami montavimui standartinėje keleivinėje transporto priemonėje.
	

	3.
	Programinė įranga

	3.1.
	Operacinė sistema: Ubuntu for Jetson (NVIDIA JetPack SDK) arba lygiavertė Linux pagrindu veikianti OS, suderinama su skaičiavimo įrenginiu. Turi būti įdiegta ir sukonfigūruota pristatant.
	

	3.2.
	Dirbtinio intelekto karkasai: Įdiegti ir veikiantys: PyTorch arba lygiavertis, TensorRT arba lygiavertis, DeepStream arba lygiavertis, OpenCV arba lygiavertis, ROS2 arba lygiavertis.
	

	3.3.
	Transporto priemonės sąsajos programų kodai: Demonstraciniai Python ir/arba C++ kodai CAN žinučių dekodavimui, apimantys: CAN-bus duomenų skaitymą iš VAG transporto priemonių naudojant python-can arba lygiavertę biblioteką ir DBC failų analizatorių.
	

	3.4.
	Aplinkos suvokimo iš vaizdo moduliai:
1. Pėsčiųjų aptikimo modelis. 
2. Objektų aptikimo modelis (YOLOv8 arba lygiavertis), optimizuotas TensorRT arba lygiaverčiu įrankiu. 
3. Modeliai turi veikti realiuoju laiku ant tiekiamo skaičiavimo įrenginio.
	

	3.5.
	Duomenų registravimas: Sinchronizuotas RGB + termovizinis + CAN duomenų įrašymas ROS bag arba lygiaverčiu formatu, užtikrinant visų srautų laiko žymų sinchronizaciją.
	

	3.6.
	Vizualizacijos prietaisų skydelis: Realiojo laiko grafinės vartotojo sąsajos programa, rodanti transporto priemonės telemetriją (CAN duomenys) ir aptikimo rezultatus (bounding box'ai, klasės, pasikliautinumas).
	

	4.
	Duomenų rinkiniai

	4.1.
	Sintetinis (imituotas) duomenų rinkinys: Ne mažiau kaip 40 000 vaizdo kadrų; anotuoti pėsčiųjų ir transporto priemonių aptikimui; pateikiami kartu su anotacijų failais (pvz., COCO, YOLO arba lygiavertis formatas).
	

	4.2.
	Realaus eismo duomenų rinkinys: Ne mažiau kaip 40 000 vaizdo kadrų; anotuoti arba su aprašomąja dokumentacija; pateikiami kartu su licencijos sąlygomis, leidžiančiomis naudoti mokslinių tyrimų ir studijų tikslais.
	


Jei perkančiajai organizacijai kyla klausimų dėl techninės specifikacijos atitikimo tiekėjo siūlomoms charakteristikoms, perkančioji organizacija pasilieka sau teisę paprašyti tiekėjo papildomai pateikti gamintojo techninę dokumentaciją (anglų arba lietuvių kalba), kuri patvirtina siūlomų prekių atitikimą keliamiems reikalavimams.

